Búcsú a harmadosztálytól?
Az utolsó elõtti, azaz kiesõhelyen zárta a harmadosztályú bajnokságot a Jánossomorja SE. Egy év alatt négy edzõ fordult meg a csapat kispadján. Még nem dõlt el, hogy hol folytatják.
labdarúgás
Nem történt meglepetés: a Jánossomorja SE az utolsó elõtti, 15. helyen végzett az NB III Bakony-csoportjában, így kiesett a harmadosztályból. A csapat már az õszi szezonban is nagyon gyenge teljesítményt nyújtott, tizenegy vereség mellett mindössze két-két alkalommal sikerült gyõznie, illetve döntetlent játszania. Tizenhat gólt rúgtak és huszonkilencet kaptak.
A bajnokság második szakaszában is csupán háromszor gyûjtötték be a három pontot, kilencszer vesztesen hagyták el a játékteret, háromszor pedig az éppen aktuális ellenfelükkel szemben megosztoztak a pontokon. A gólkülönbségük 15–29 lett. Turány Imre, Soós Imre, Lenzsér Zsolt és ifj. Drobnitsch Tamás személyében egy év alatt négy edzõ fordult meg a csapat kispadján, ám a jelek szerint ez sem segített.
Eke Lajos, a klub szakosztályvezetõje január elseje óta tölti be ezt a pozíciót. A Kisalföld érdeklõdésére elmondta: az együttes valóban gyászos teljesítményt nyújtott.
„Sajnos a négy edzõváltás – viccesen szólva – tényleg világbajnoki teljesítménynek számít. Egyelõre még nem dõlt el, hogy a kiesés ellenére melyik osztályban folytatjuk. Egy biztos, hogy a harmadik ligára és a megyei elsõ osztályba is leadtuk a nevezésünket. Ha az elõbbiben folytatjuk, akkor szeretnénk erõs középcsapat lenni, ha az utóbbiban, akkor egyértelmûen a bajnoki cím, az azonnali feljutás a célunk. Rengeteg még a nyitott kérdés.”
A sportvezetõ hozzátette: eldõlt, hogy a továbbiakban is ifj. Drobnitsch Tamás irányítja a szakmai munkát. Vele együtt azon fáradoznak, hogy megerõsítsék a játékoskeretet.
„ Tárgyalunk futballistákkal, de még senki sem írt alá. Sajnos úgy nehéz egyezkedni, hogy nem tudjuk, melyik osztályban indulunk.”